האבא שיכולתי להיות (מחזה)

האבא שיכולתי להיות הוא מחזה שהועלה לראשונה בתיאטרון הבימה ב-2024. המחזה עוסק בדילמות משפחתיות הנוגעות למשפחה מודרנית בה שני אבות מגדלים ילדה שנולדה בהליך פונדקאות. הצגת הבכורה נערכה ב-15 באוקטובר 2024.

הכותב והבמאי של המחזה עוסקים בדילמות הקשורות ל גם במחזה את שאהבה נפשי המוצג גם הוא ב"הבימה" החל מ-2024.

 עלילה 
גידי (אבישי מרידור) ומולי (ישי בן משה) הם זוג הומואים המגדלים ילדה שנולדה בארצות הברית בהליך פונדקאות מתרומת ביצית של רייצ'ל ומזרעו של מולי.

 מערכה ראשונה 
המחזה נפתח בשבעה שיושבים גידי ואימו נעמי (אורלי זילברשץ) לאחר פטירת אביו של גידי (דב רייזר). לשבעה מגיעים גם מולי וביתם המשותפת מיכאלה בת ה-15 (דריה רוזן).

במהלך השבעה מתברר לגידי שמאחורי גבו, ותוך זיוף חתימתו, פנתה מיכאלה לסוכנות שטיפלה בלידתה וביקשה פרטים על תורמת הזרע. כמו כן מתברר לגידי שכל השוהים בחדר (דהיינו אימו ובן זוגו) וכן אביו המנוח היו מודעים לסוד ושאימו אף הבטיחה למיכאלה להצטרף אליה לפגישה עם האם הביולוגית. גידי כועס על השימוש בשמו ללא הסכמתו ומתנגד נחרצות למעשה של בתו ודורש שתמתין עם התהליך עד הגיעה לגיל 18. לאחר משבר משפחתי גידי נרגע מעט ומסכים לנסיעה ולפגישה.

 מערכה שנייה 
המערכה השנייה מתרחשת במלון בארצות הברית שם מתאכסנים כל הזוגות המטופלים על ידי סוכנות הפונדקאות. הדרמה המשפחתית שהחלה בשבעה עולה כאן מדרגה. הצופה נחשף למורכבות היחסים בין גידי ומולי ומתגלה לו שבתקופת הזוגיות שלהם בגד מולי בגידי מספר פעמים, בין השאר עם האקס של גידי. כמו כן צפים הכעסים של גידי על כך שלאחר שמיכאלה נולדה מזרעו של מולי הוא לא עזר מספיק להביא לעולם עוד ילד מזרעו של גידי.

בשיא המריבה בין גידי למולי עוזב מולי את החדר במלון וזמן קצר לאחר מכן נכנס לחדר דניאל (יובל סלייפר), שכנם מהחדר הסמוך בחיפוש אחר מטען לטלפון. דניאל ובן זוגו, איתמר, הגיעו למלון לקראת לידת בנם בפונדקאות ומסתבר לגידי שדניאל היה תלמידו בבית הספר. השיחה בין השניים עוברת לפסים אישיים כשדניאל מספר לגידי שהיה מאוהב בו עוד בתיכון. בניגוד לגידי הנאמן למולי, דניאל מתחיל לפלרטט עם גידי והם מגיעים אף לנשיקת אוהבים אך כניסתו של מולי קוטעת את הרומן הטרי בראשיתו.

מולי, שמבין מה קרה בחדר בהיעדרו, לוקח את חפציו ועובר לישון בחדר אחר. בבוקר, כשנעמי נכנסת לחדר של גידי היא והצופים מגלים שגידי בילה את הלילה עם שכנו למלון, דניאל.

 מערכה שלישית 
המערכה השלישית מתרחשת בבית קפה בארצות הברית שם קבעה המשפחה להיפגש עם תורמת הביצית רייצ'ל. להפתעתם מופיעה במקום אישה מבוגרת בשם סטייסי (אילנה קיויתי דאבנפורט) שמתברר שהיא אימה של רייצל. סטייסי מספרת שביתה רייצ'ל נפטרה שנתיים לפני כן מסרטן ושהיא הציגה את עצמה כרייצ'ל כדי ליצור קשר עם מיכאלה "נכדתה" והיא אף מנסה לשכנע את מיכאלה להישאר בארצות הברית ולגור אצלה.

בני המשפחה, המרגישים מרומים, מביעים בקול רם את מחאתם על ה"תרגיל" שעשתה להם אמה של רייצ'ל. סטייסי מספרת שבתה ניסתה, ללא הצלחה, למצוא תורם מח עצם לריפוי הסרטן שלה ושלפני שלוש שנים ניסתה רייצ'ל לחדש את הקשר עם מיכאלה בתקווה שתתרום לה מח עצם עקב התאמתה הגנטית. תחילה מכחישים בני המשפחה פנייה שכזו אך בהמשך מתוודה גידי שאכן רייצ'ל פנתה אליו והוא התעלם מהפנייה. מיכאלה כועסת מאוד על גידי שלא העביר לה פנייה זו ולא אפשר לה להציל את אימה הביולוגית ומודיעה לו שהיא לא מעוניינת בקשר איתו.

 מערכה רביעית 
המערכה הרביעית מתרחשת בביתה של נעמי בישראל, לשם עבר גידי לגור לאחר ניתוק קשריו עם מולי ומיכאלה. נעמי מבקשת מגידי לכתוב הספד על אביו, בקשה הפותחת שיחה על מורכבות יחסיו של האב עם גידי ונעמי. גידי טוען שאין לו שום מילה טובה להגיד על אביו ומתריס כלפי אימו על שהסכימה להמשיך לחיות עם אביו למרות שבגד בה.

לאחר שנעמי יוצאת מהחדר מנהל גידי דיאלוג עם אביו המת ופורש את טענותיו על יחסו של האב לגידי, על חוסר נכונותו של האב לקבל את יציאתו מהארון ועל רצונו "להחזיר אותו לשם". בסופו של המפגש הדמיוני מודה האב שאכן היה קשה מדי עם בנו וגידי משלים איתו.

 מערכה חמישית 
המערכה החמישית מתרחשת בבית הקברות לציון 30 יום למותו של האב. המשפחה מתכנסת ובתהליך איטי מתחילה התקרבות בין בני המשפחה והשלמה. גידי מוסר למיכאלה מכתב שכתבה רייצ'ל שבה היא מאחלת לה חיים טובים. בסיום המערכה משלים גידי עם מיכאלה ועם מולי וחוזר אל חיק משפחתו.

 ליהוק 
+שם בהצגהשם שחקן/שחקניתהערותגידיאבישי מרידורבן זוגו של מולי, בנה של נעמי ואביה של מיכאלהמוליישי בן משהבן זוגו של גידי ואביה של מיכאלהנעמיאורלי זילברשץאימו של גידימיכאלהדריה רוזןביתם של גידי ומוליהאבדב רייזראביו של גידידניאליובל סלייפרהמאהב של גידיסטייסיאילנה קיויתי דאבנפורטאמה של רייצ'ל

 ראו גם 
 את שאהבה נפשי (מחזה)

 קישורים חיצוניים 
 האבא שיכולתי להיות, באתר הבימה
 האבא שיכולתי להיות, באתר tel-aviv.gov.il
 האבא שיכולתי להיות, בארכיון habima.co.il


 הערות שוליים 

קטגוריה:מחזות ישראליים
קטגוריה:מחזות להט"ב
קטגוריה:מחזות בעברית
קטגוריה:מחזות מהמאה ה-21